Pala montokolombo

La Pala montokolombo (Gymnophaps solomonensis) estas birdo de la familio de Kolombedoj kiu inkludas turtojn kaj kolombojn. Temas pri granda kolombo kiu estas loĝanta kaj reproduktanta birdo endemia en  Salomonoj. Ĝi estas unu el la kvar specioj en la genro Gymnophaps. 

Ties natura medio estas subtropikaj aŭ tropikaj humidaj montetoj.

Ĝi estas mezgranda kolombo kun averaĝa longo de 38 cm kaj pezo de 310–385 g. La kapo kaj kolo estas blankecgrizaj, la ventro kaj malsupra brusto estas sablokoloraj ku nrozeca nuanco, kaj la pugo kaj subvostaj kovriloj estas palgrizaj. La supraj partoj estas fumgrizaj kun pli malhelaj bordoj sur la mantelo kaj flugilkovriloj. Ambaŭ seksoj aspektas similaj, sed povas esti granda vario en individua aspekto.

La pala montokolombo manĝas fruktojn kaj furaĝas en grandaj aroj. Reproduktado okazas de julio ĝis septembro en Bougainville kaj ĝi preferas deformitajn muskarbarojn enhavantajn arbojn de genroj Eugenia kaj Syzygium dum la reprodukta sezono. Ĝi nestas en malprofundaj depresioj aŭ skrapaĵoj en la arbara grundo, kaj demetas unuopan blankan ovon. Ĝi estas listigita kiel Malplej Zorgiga fare de la Internacia Unio por la Konservado de Naturo (IUKN) en la IUCN Ruĝa Listo pro sia stabila populacio kaj sufiĉe granda teritorio.

Referenco
 BirdLife International 2004.  Gymnophaps solomonensis.   2006 IUCN Ruĝa Listo de Minacataj Specioj. 24a de Julio 2007.

kategorio:Kolombedoj
kategorio:Birdoj de Oceanio